আগন্তুক লোকসভা নিৰ্বাচনলৈ লক্ষ্য ৰাখি তিনিচুকীয়া আৰু ডিব্ৰুগড় জিলা প্ৰশাসনে জিলা দুখনত ৯ এপ্ৰিলৰ পৰা ১১ এপ্ৰিললৈ ড্ৰাই ডে' ঘোষণা কৰিছে। এই কেইটা দিনত জিলা দুখনৰ সকলো ধৰণৰ সুৰাৰ বিপনী বন্ধ থকাৰ লগতে গোপনে কৰা সুৰাৰ প্ৰচলনৰ ওপৰত কঠোৰ দৃষ্টি ৰখা হ'ব।
আনহাতে, ২৩ মে'তো জিলা দুখনত ড্ৰাই ডে' ঘোষণা কৰিছে প্ৰশাসনে। জিলা দুখনত প্ৰথম পৰ্য্যায়ত অৰ্থাৎ ১১ এপ্ৰিলত নিৰ্বাচন অনুষ্ঠিত হ'ব।
প্ৰশাসনৰ তৰফৰ পৰা ৰাজ্যত শান্তিপূৰ্ণভাৱে নিৰ্বাচন অনুষ্ঠিত কৰাৰ বাবে আৰু নিৰ্বাচনৰ সময়ত সুৰা সেৱন কৰি যাতে কোনোধৰণৰ অপ্ৰীতিকৰ ঘটনা সংঘটিত নহয় তাৰপ্ৰতি লক্ষ্য ৰাখি ড্ৰাই ডে' ঘোষণা কৰা হৈছে বুলি উল্লেখ কৰে।
উল্লেখযোগ্য যে, নিৰ্বাচনী আচৰণ বিধি বলবৎ হৈ থকাৰ সময়ত ৰাজ্যৰ বিভিন্ন স্থানত আৰক্ষী আৰু ফ্লায়িং স্কোৱাডৰ অভিযানত বহু পৰিমাণৰ সুৰা জব্দ হৈ আহিছে।
জিলা দুখনৰ স্থানীয় আৰু সচেতন ৰাইজে প্ৰশাসনৰ এই সিদ্ধান্তক আদৰণি জনাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
